Sabina Sharipova tennis bo‘yicha Bangkok turnirining vitse-chempioniga aylandi

Tailand poytaxti Bangkok shahrida sovrin jamg‘armasi 25 ming AQSh dollaridan iborat Singha – BEC TERO ITF Women Circuit 1 turniri yakuniga yetdi. Ushbu musobaqada hamyurtimiz Sabina Sharipova ham ishtirok etdi, deb xabar bermoqda “Olamsport”.

Sharipova yakkalikning hal qiluvchi final bahsida saralashdan asosiy turga qo‘shilgan rossiyalik Darya Gavrilovaga qarshi kortga chiqdi. Taqqoslash uchun Sharipova dunyo reytingida 312, Gavrilova esa 283-o‘rinni egallab turgandi.
Afsuski, ilk setni tay-brekda 6:7 (4) hisobida boy bergan Sabina ikkinchi setda ham 3:6 hisobida yutqazib qo‘ydi. Shu tariqa, Sabina Sharipova Bangkok turniri vitse-chempioniga aylandi.